1994D0360 — ET — 23.03.2002 — 010.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B KOMISJONI OTSUS, 20. mai 1994, teatavate kolmandatest riikidest pärit toodete partiide suhtes rakendatavate füüsiliste kontrollide vähendatud sageduse kohta nõukogu direktiivi 90/675/EMÜ alusel (94/360/EÜ) (EÜT L 158, 25.6.1994, p.41)

Muudetud:







(*) Käesolevat akti ei ole eesti keeles avaldatud.









▼B

KOMISJONI OTSUS,

20. mai 1994,

teatavate kolmandatest riikidest pärit toodete partiide suhtes rakendatavate füüsiliste kontrollide vähendatud sageduse kohta nõukogu direktiivi 90/675/EMÜ alusel

(94/360/EÜ)







EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 10. detsembri 1990. aasta direktiivi 90/675/EMÜ, millega nähakse ette Ühendusse kolmandatest riikidest saabuvate toodete veterinaarkontrolli korraldamist reguleerivad põhimõtted, ( 1 ) viimati muudetud direktiiviga 92/118/EMÜ, ( 2 ) eriti selle artikli 8 lõiget 3, ning arvestades, et: ning arvestades, et: kolmandatest riikidest imporditud toodete partiide füüsiliste kontrollide sageduse vähendamine tuleks kindlaks määrata direktiivi 90/675/EMÜ artikli 8 lõikes 3 liikmesriikide kogemuste ning inimeste ja loomade tervishoidu ohustavate tegurite kohta sätestatud kriteeriumide põhjal; lisaks võib teatavate kolmandate riikide suhtes, millega ühendus on sõlminud samaväärsuslepingud, kohaldada teatavate toodete füüsiliste kontrollide vähendamist, võttes muu hulgas arvesse piirkondadeks jaotamise põhimõtte kohaldamist loomahaiguste korral ja muude ühenduse veterinaariaalaste põhimõtete kohaldamist; füüsiliste kontrollide sageduse vähendamine viiakse läbi igas liikmesriigis; see tuleb läbi viia nii, et importijal ei ole võimalik prognoosida, kas teatava partii suhtes kohaldatakse füüsilist kontrolli või mitte; vähendamise tase tuleb korrapäraselt läbi vaadata lähtudes komisjonilt ja liikmesriikidelt piiripunktides kontrollide rakendamise kohta saadud teabele; liikmesriigid peaksid viivitamata komisjoni teavitama, kui kontrollide käigus ilmneb, et tooted ei vastava vajalikele nõuetele või kui avastatakse muid eeskirjade eiramisi; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE:







Artikkel 1

1. Direktiivi 90/675/EMÜ artikli 8 lõike 3 kohaldamisel kohaldavad liikmesriigid kolmandatest riikidest pärit toodete füüsiliste kontrollide sageduse suhtes vähendamist vastavalt käesoleva otsuse I lisale, ilma et see piiraks Euroopa Majanduspiirkonna lepingu kohaldamist, kui on vastu võetud ühenduse otsused, millega kehtestatakse:

— loetelu heakskiidetud kolmandatest riikidest,

— loetelu heakskiidetud ettevõtetest (loomatervishoid ja rahva tervis) ja

— näidissertifikaat (veterinaarsertifikaat ja terviseohutuse sertifikaat).

2. II lisas osutatud kolmandate riikide puhul on iga liikmesriigi poolt samasse rühma kuuluvate toodete partiide suhtes kohaldavate füüsiliste kontrollide tase sätestatud kõnealuses lisas.

3. Lõikeid 1 ja 2 kohaldamisega ei piirata direktiivi 90/675/EÜ artikli 15 lõike 19 kohaldamist.

Kui liikmesriik kohaldab direktiivi 90/675/EMÜ artikliga 15 ettenähtud meetmeid, vaadatakse olukord kiiresti läbi direktiivi 90/675/EMÜ artiklis 23 sätestatud korras; sel eesmärgil teatab asjaomane liikmesriik viivitamata kõnealustest meetmetest komisjonile ja teistele liikmesriikidele, pidades eelkõige silmas käesoleva otsuse artikli 3 lõike 3 teise lõigu kohaldamist.

▼M10 —————

▼B

Artikkel 2

Liikmesriigid korraldavad füüsilisi kontrolle nii, et importijal ei ole võimalik prognoosida, kas teatava partii suhtes kohaldatakse füüsilist kontrolli või mitte.

Artikkel 3

1. Liikmesriigid tagavad, et igas komisjoni otsuses 94/24/EÜ ( 3 ) loetletud piiripunktis peetakse vastavalt käesoleva otsuse III lisale arvestust kõikide imporditud toodete partiide kontrollide tulemuste kohta vähemalt 18 kuud alates kontrolli tegemise ajast. Tulemuste arvestuses kajastuvad ka partiid, mida ei lubatud ühenduses vabasse ringlusse lasta. Iga liikmesriigi veterinaaria keskasutus vastutab III lisas sätestatud vormingus esitatud tulemuste kokkuvõtte komisjonile saatmise eest enne ►M4 1. jaanuar 1996 ◄ ning seejärel iga kuue kuu järel.

2. Komisjon esitab lõikega 1 ettenähtud kokkuvõtete põhjal alalisele veterinaarkomiteele aruande läbiviidud kontrollide tulemuste hindamiseks.

3. Komisjon vaatab I ja II lisas sätestatud sagedused üle lõikes 2 osutatud aruande põhjal kaks korda aastas ning esimest korda enne ►M4 15. mai 1996 ◄ .

Direktiivi 90/675/EMÜ artiklis 23 sätestatud korras vaatab komisjon liikmesriigi taotlusel või omal algatusel samuti läbi käesoleva otsuse I ja II lisas osutatud sagedused, võttes arvesse direktiivi 90/675/EMÜ artikli 8 lõikes 3 sätestatud kriteeriume ning piirkondadeks jaotamise põhimõtte ja muude ühenduse veterinaariaalaste põhimõtete kohaldamist.

4. Kui veterinaarkontrollide käigus avastatakse eeskirjade eiramisi, millel on tõsiseid tagajärgi loomatervishoiule või rahva tervisele, teatavad liikmesriigid sellest viivitamata komisjonile.

Artikkel 4

Käesoleva otsuse I lisas sätestatud toodete partiide füüsiliste kontrollide sageduse kohaldamisega ei piirata direktiivis 92/118/EMÜ, mistahes muus kõnealuse direktiivi alusel tehtud otsuses või muus ühenduse õigusaktis füüsiliste kontrollide kohta ettenähtud sätete kohaldamist.

Artikkel 5

Niipea kui samaväärseid veterinaarlepinguid käsitleva nõukogu otsusega määratletakse füüsiliste kontrollide konkreetsed sagedused, lisab komisjon need sagedused II lisale.

Artikkel 6

Käesolevat otsust muudetakse niipea, kui nõukogu võtab vastu asjakohased muudatused direktiivis 90/675/EMÜ.

Artikkel 7

Käesolevat otsust kohaldatakse alates ►M4 1. jaanuar 1997 ◄ .

Artiklit 3 kohaldatakse alates 15. päevast pärast käesoleva otsuse teatavakstegemist.

Artikkel 8

Käesolev otsus on adresseeritud liikmesriikidele.









I LISA







TOOTERÜHMAD JA ARTIKLIS 1 OSUTATUD KOLMANDATE RIIKIDE ETTEVÕTETEST IMPORDITUD TOODETE PARTIIDEGA IGAS LIIKMESRIIGIS LÄBIVIIDAVATE FÜÜSILISTE KONTROLLIDE SAGEDUSED Tooterühmad Füüsiliste kontrollide sagedus I kategooria 1. Värske liha, sh rups, ning nõukogu direktiivis 92/5/EMÜ määratletud veise-, lamba-, kitse- ja sealiha ning hobuslaste liha (1) 20 % 2. Kalatooted hermeetiliselt suletud taaras, mis on ette nähtud hoidma neid stabiilsena ümbritseva õhu temperatuuri suhtes, värske ja külmutatud kala ning kuivatatud ja/või soolatud kalatooted (2) 3. Terved munad 4. Seapekk ja sulatatud rasvad 5. Loomasooled 6. Haudemunad II kategooria 1. Kodulinnuliha ja linnulihatooted 50 % 2. Küülikuliha, ulukiliha (looduslik/tehistingimustes peetav) ja vastavad tooted 3. Inimtoiduks ettenähtud piim ja piimatooted 4. Munatooted 5. Inimtoiduks ettenähtud töödeldud loomne valk 6. Muud kalastussaadused kui I kategooria punktis 2 nimetatud ja kahepoolmelised karploomad 7. Mesi III kategooria 1. Sperma vähemalt 1 %; kuni 10 % 2. Embrüod 3. Sõnnik 4. Piim ja piimatooted (ei ole ette nähtud inimtoiduks) 5. Želatiin 6. Konnakoivad ja teod 7. Kondid ja nendest valmistatud tooted 8. Toornahad 9. Harjased, vill, karv, suled 10. Sarved ja kabjad ning nendest valmistatud tooted 11. Mesindustooted 12. Jahitrofeed 13. Töödeldud lemmikloomatoit 14. Tooraine lemmikloomatoidu tootmiseks 15. Tooraine, veri, verepreparaadid, näärmed ja elundid farmaatsias kasutamiseks 16. Verepreparaadid tehniliseks kasutamiseks 17. Nakkusetekitajad 18. Hein ja põhk (1) EÜT L 57, 2.3.92, lk 1. (2) Ilma et see piiraks direktiivi 91/493/EMÜ (värske kala) artikli 10 lõigu 2 kohaldamist.









II LISA

ARTIKLIS 5 OSUTATUD KOLMANDATE RIIKIDE JA FÜÜSILISTE KONTROLLIDE SAGEDUSTE LOETELU

▼M5

— Uus-Meremaa puhul kehtib sagedus, mis on ette nähtud nõukogu 17. detsembri 1996. aasta otsusega 97/131/EÜ Euroopa Ühenduse ja Uus-Meremaa vahelise, elusloomade ja loomsete saadustega kauplemise sanitaarmeetmeid käsitleva lepingu ajutist kohaldamist käsitleva kokkuleppe sõlmimise kohta kirjavahetuse teel, ( 4 )

— Norra puhul on liikmesriikidel lubatud säilitada kontrollide sagedus alla I lisas sätestatud sageduse,

— Islandi puhul on liikmesriikidel lubatud I lisas loetletud I, 2 ja II, 6 kategooria toodete puhul säilitada kontrollide sagedus alla I lisas sätestatud sageduse,

▼M8

— Kanada puhul nõukogu 14. detsembri 1998. aasta otsuse 1999/201/EÜ (elusloomade ja loomsete toodetega kauplemisel inimeste ja loomade tervise kaitseks võetavaid sanitaarmeetmeid käsitleva kokkuleppe sõlmimise kohta Euroopa Ühenduse ja Kanada valitsuse vahel) ( 5 ) artikliga 11 ja VIII lisaga ettenähtud sagedus.

▼B









III LISA